"...Dzisio nazywajóm to biznesym...". fot. FJD
"...jak sie na to sztudyrowani zapiszecie...". fot. FJD
Dzisio Wóm zaś poczytóm po naszymu opowiadanie "Strómy", Zbigniewa Niemca z książki "Kaj idziesz człowiecze". fot. FJD
"Gdo sie za swój jynzyk wstydzi takim niech sie każdy brzidzi".
SZPACYRKYM PO CIESZYNIE
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydze rozumioł
to jyny wiater bydzie po naszymu szumioł"
Moderny biznes
Latoś s tóm zimóm mómy fórt do wyrchu i żodne na Cieślarówce postawiyni śniegowych fukadeł nic ji nie pumógło. Lepszyj by isto było tam zrobić kielzowke na sónki, na kierych by sie szło po ni cały rok spuszczać. Na skijach przeca rozmajci chłapcy s goralije skokajóm w lecie do luftu na rozmajtych skoczniach i lepszyj im to idzie jako po śniegu. Łojcowie miasta fórt jednakowóż lepszyj wiedzóm co ludzióm we szporcie potrzeja i żodne tu rady nie pumogóm. Dziynka tymu, że tyn śnig eszcze ku nóm nie prziszeł to mogymy dalij pokraczować Frysztackóm i dziwać sie dookoła na tóm Europe kiero do nas prziszła. I dejmy na to, kiejsi coby zakszewcić trzeja było mieć dobrze poukłodane w czepani a dzisio mało tego, że to nie styknie to eszcze wymyślajóm jakisi sztudyrowani. Coby jednakowóż to jakosi po zagramanicznymu wyglóndało to nazywajóm to dzisio biznesym i potym człowiecze nie wiysz czy tam zolujóm bóty czy wyrobiajóm wercojg abo szyjóm kaboty. Na taki chwolidła o tym sztudyrowaniu idzie trefić wedla tego wielce zasłóżonego Zespołu Szkół Technicznych na Frysztacki. Co łóni tam nie wypisójóm na tych chwolidłach to idzie prziś o zatoczyni sie w czepani, bo jak to je możne coby za m-c nauki trzeja było płacić dwiestaosimdziesiónt złocioków a spadki dostać aji tysióncdwiesta. Możne że dzisio tak funguje tyn moderny biznes i nie wiym czymu eszcze wszedcy narzykajóm. Isto mało gdo to ło tym wiy, bo ta szkoła je kapke od rynki, a możne, że i litery na tej płachcie sóm za małe i ludzie s poczytanim majóm utrope. Cobyście jednakowóż eszcze mieli lepszóm nalade jak sie na to sztudyrowani zapiszecie to idzie sie s tego czytanio wywiedzieć, że je to nejlepszo szkoła na poledniu Polski. Nie piszóm tam jednakowóż łod kierego równoleżnika rachuje sie to połednie Polski, ani czy takich szkół je kapke wiyncyj, bo jak je jyno jedna to na iste bydzie nejlepszo.
Mini słownik:
latoś - w tym roku,
fórt - wciąż,
śniegowe fukadło - armatka śnieżna,
isto - pewnie,
kielzowka - ślizgawka,
spuszczać - zjeżdżać,
goralija - tereny górskie,
szport - sport,
pokraczować - spacerować,
dziwać sie - patrzeć,
zakszewcić - zrobić interes,
czepań - głowa,
sztudyrować - studiować,
wercojg - narzędzia,
kabot - marynarka,
chwolidło - reklama,
funguje - funkcjonuje,
kapke - trochę,
utropa - trudność,
nalada - humor.
Mjyjcie sie wszedcy dobrze i wiesiołego popióntku.
Dzisio Wóm zaś poczytóm po naszymu opowiadanie "Strómy", Zbigniewa Niemca z książki "Kaj idziesz człowiecze".
szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn uzn_Latn szl_Latn hau_Latn pol_Latn kea_Latn pol_Latn glg_Latn epo_Latn pol_Latn pol_Latn uzn_Latn szl_Latn szl_Latn pol_Latn szl_Latn szl_Latn pol_Latn ban_Latn luo_Latn ces_Latn pol_Latn pol_Latn glg_Latn szl_Latn pol_Latn